Slovenská volejbalová federácia

Slovenská volejbalová federácia (skr. SVF) je riadiaci orgán volejbalu na Slovensku. Jeho úlohou je predovšetkým rozvoj a propagácia volejbalu, plážového volejbalu a snow volleyballu, organizácia súťaží a turnajov, registrácia hráčov a riadenie národných tímov. Federácia vznikla v roku 1993, i keď volejbal bol na Slovensku organizovaný už od roku 1919, a to zásluhou študentskej organizácie YMCA v Žiline. V roku 1924 bol potom ustanovený Československý volejbalový zväz. SVF je riadnym členom nasledovných športových organizácií: Medzinárodná volejbalová federácia (FIVB), Európska volejbalová konfederácia (CEV), Stredoeurópska volejbalová zonálna asociácia (MEVZA) a takisto aj Slovenský olympijský a športový výbor (SOŠV) a Konfederácia športových zväzov Slovenskej republiky (KŠZ SR). 

V 	
V roku 2020 evidovala federácia 11 513 registrovaných hráčov evidovaných v 78 aktívnych kluboch. Do jej kompetencie spadá tiež riadenie národných tímov mužov, žien, juniorských a kadetských výberov. Od roku 2021 stojí na čele federácie Marek Rojko.

Štruktúra SVF 
Najvyšším orgánom SVF je Konferencia, ktorá schvaľuje Stanovy SVF, volí prezidenta a členov Dozornej rady a prerokuváva správy o činnosti jednotlivých orgánov. Súčasťou SVF je niekoľko odborných komisií: komisia rozhodcov, súťažná komisia, komisia pre marketing, média a TV, trénersko-metodická komisia, legislatívna komisia, zdravotná komisia, komisia pre vyznamenania a ocenenia, súťažné komisie pre beachvolejbal a komisia športovcov. Súčasťou federácie sú aj 4 regionálne oblastné výbory, ktoré slúžia na podporu regionálneho volejbalu a rozvoja volejbalu v regiónoch:
 Oblastný výbor SVF Bratislava
 Oblastný výbor SVF Stred
 Oblastný výbor SVF Východ
 Oblastný výbor SVF Západ

Prezidenti SVF

Súťaže SVF 
 Volejbalová extraliga mužov: 7 tímov (2021/22)
 Volejbalová 1. liga mužov:
 Západ: 8 tímov (2021/22)
 Východ: 6 tímov (2021/22)
 Volejbalová extraliga žien: 9 tímov (2021/22)
 Volejbalová 1. liga žien: 
 Západ: 6 tímov (2021/22)
 Východ: 7 tímov (2021/22)
 Slovenský pohár vo volejbale mužov
 Slovenský pohár vo volejbale žien
 1. liga juniorov
 1. liga junioriek
Majstrovstvá Slovenska - kadeti
Majstrovstvá Slovenska - kadetky
Majstrovstvá Slovenska - starší žiaci
Majstrovstvá Slovenska - staršie žiačky
Majstrovstvá Slovenska - mladší žiaci
Majstrovstvá Slovenska - mladšie žiačky
 Majstrovstvá Slovenska v plážovom volejbale
 Majstrovstvá Slovenska v snow volleyballe

Kluby 

Extraliga mužov (2021/22)
 VKP Bratislava
 VK Rieker UJS Komárno 
 TJ Spartak Myjava
 VK OSMOS Prievidza
 VK MIRAD UNIPO Prešov 
 TJ Slávia Svidník
 ŠŠ volejbal Trenčín

Extraliga žien (2021/22)
 VK Slávia EU Bratislava
 VK Pirane Brusno 
 Volley project UKF Nitra
 VK Nové Mesto nad Váhom
 VKP Bratislava
 VK Prešov
 Hit UCM Trnava
 Projekt RD SVF
 ŠVK Pezinok

Anketa Najlepší volejbalista Slovenska 
SVF od roku 1994 vyhlasuje anketu o najlepšieho volejbalistu. V rámci ankety existuje niekoľko kategórií: muži, ženy, tréner mužskej zložky, tréner ženskej zložky, mužský tím, ženský tím, rozhodca, junior, juniorka a bechvolejbalové dvojice.

Víťazi ankety v kategórii najlepší voljebalista:

Referencie

Pozri aj 
 Slovenské národné volejbalové družstvo mužov
 Slovenské národné volejbalové družstvo žien

Externé odkazy 
 Oficiálna stránka Slovenskej volejbalovej federácie

Zdroje 
 SVF na stránke Medzinárodnej volejbalovej federácie 
 SVF na stránke Európskej volejbalovej konfederácie 
 SVF na stránke Konfederácie športových zväzov SR
 SVF na stránke sportslovakia.sk archive.org
 Kroniky Slovenského športu

 
Národné volejbalové zväzy
Volejbal
Organizácie založené v 1993